Яе прычыну цяжка назваць рацыянальнай. Паводле абвешчанай версіі Вашынгтона, армія Прэзідэнта Асада нібыта не знайшла нічога лепшага, як выкарыстаць забароненую хімічную зброю для атакі грамадзянскіх асоб у сірыйскай правінцыі Ідліб. З пункту гледжання цвярозага сэнсу гэта абвінавачанне не вытрымлівае ніякай крытыкі. Выкарыстанне хімічнай зброі ў Сірыі, што прыпісваецца ўраду, ужо аднойчы выклікала пагрозу атакі ЗША ў 2013 годзе, пасля чаго былі прыняты захады да вывазу і знішчэння ўсіх старых арсеналаў з тэрыторыі, якая кантралюецца сірыйскім урадам, за мяжу для знішчэння. Сітуацыя ўнутры Сірыі з тых часоў вельмі рэзка змянілася на карысць Асада. Пры падтрымцы Расіі і Ірана вызвалена значная частка тэрыторыі краіны, Ісламская дзяржава вельмі аслаблена ўдарамі Расіі і заходняй кааліцыі як на тэрыторыі Сірыі, так і Ірака. ЗША ўпершыню з 2011 года заявілі пра тое, што не вядуць барацьбу супраць Асада, і магчымыя сцэнарыі, пры якіх ён можа застацца пры ўладзе. Выкарыстоўваць у такой сітуацыі хімічную зброю мог бы толькі вар'ят. Дзве рэальныя версіі здарэння простыя. Альбо хімічная зброя была выкарыстана паўстанцамі, каб прымусіць ЗША ўмяшацца ў канфлікт на іх баку, альбо сітуацыя была арганізавана адным з саюзнікаў ЗША, каб ператварыць барацьбу супраць Ісламскай дзяржавы ў барацьбу супраць Асада.